**தன்வீர் ஜஹான்** (Tanveer Jahan பிறப்பு 14 ஏப்ரல் 1962) ஒரு மனித உரிமை பாதுகாவலர் மற்றும் பயிற்சியாளர் ஆவார். ஜஹான் 35 ஆண்டுகளுக்கும் மேலாக பாக்கித்தானில் சமூக மேம்பாட்டுத் துறையில் செயல்பட்டு வருகிறார். இவர் மனித மேம்பாட்டுக்கான ஜனநாயக ஆணையத்தில் நிர்வாக இயக்குநராகவும்  மற்றும் பாக்கித்தான் மனித உரிமைகள் பாதுகாப்பாளர்கள் வலையமைப்பின் தேசிய ஒருங்கிணைப்பாளராகவும் பணியாற்றுகிறார்.  இவர் பெண்களின் நிலை குறித்த தேசிய ஆணையத்தில் (NCSW) உறுப்பினராக பணியாற்றியுள்ளார்.

ஆரம்ப கால வாழ்க்கை
------------------

தன்வீர் பாக்கித்தானின் லாகூரில் பிறந்து வளர்ந்தார். இவர் தனது ஆரம்பக் கல்வியை அரசு உயர்நிலைப் பள்ளியில் முடித்தார் மற்றும் பஞ்சாப் பல்கலைக்கழகத்தில் தத்துவத்தில் முதுகலைப் பட்டம் பெற்றார்.  இவர் ஆய்வாளரும் கட்டுரையாளருமான வஜாஹத் மசூத்தை மணந்தார். இந்த தம்பதிக்கு காமினி என்ற மகள் உள்ளார் (காமினி என்ற சமஸ்கிருத வார்த்தைக்கு அழகான பெண் என்று பொருள்). 

இவர் ஒரு மாணவராக இருந்தபோது ஜனநாயகம் மற்றும் பாலின சமத்துவத்தை மீட்டெடுப்பதற்கான மனித உரிமை இயக்கத்தில் பங்கேற்கத் தொடங்கினார்.  1995 இல் இவர் பாக்கித்தானின் மனித உரிமைகள் ஆணையத்துடன்  (துன்புறுத்தப்பட்ட மத, பாலினம் மற்றும் பிற சிறுபான்மை குழுக்களுக்கு ஆதரவை வழங்கும் ஒரு சுயாதீன மனித உரிமை அமைப்பு) இணைந்து பணியாற்றினார்.  பெண்கள் உரிமைகள் திட்டத்தின் ஒருங்கிணைப்பாளராக, இவர் உண்மை கண்டறியும் பணிகளில் ஈடுபட்டார் மற்றும் *HRCP* இன் வருடாந்திர அறிக்கையில் பெண்களின் உரிமைகளை மீறியதற்கான ஆதார அடிப்படையிலான தரவுகளை வழங்கினார். 

2003 ஆம் ஆண்டில் இவர் மனித மேம்பாட்டுக்கான ஜனநாயக ஆணையத்தின் நிர்வாக இயக்குநராக பணியாற்றத் தொடங்கினார், இது மனித உரிமைகள் கல்வி, ஆராய்ச்சி மற்றும் வழக்காடல் ஆகியவற்றில் ஒருங்கிணைந்த முயற்சிகளில் ஈடுபடுகிறது.  முரண்பாடு தீர்த்தல் மற்றும் தடுப்பு, மனித உரிமைகள் வழக்காடல், குழந்தை உரிமைகள், பெண்கள் உரிமைகள் மற்றும் செயலில் குடியுரிமை பற்றிய பயிற்சி தொகுதிகளை உருவாக்கினார்.  உலக மனித உரிமைகள் சாற்றுரை அனைத்துலக குடிசார் மற்றும் அரசியல் உரிமைகள் உடன்படிக்கை, அனைத்துலக பொருளாதார சமூக பண்பாட்டு உரிமைகள் உடன்படிக்கை, பெண்களுக்கு எதிரான அனைத்து பாகுபாடுகளையும் ஒழிப்பதற்கான உடன்படிக்கைகுழந்தைகளின் உரிமைகளுக்கான உடன்படிக்கை, போன்ற பலவற்றில் இவர் பங்களித்துள்ளார். 

இவர் மேல்நிலைப் பள்ளி மாணவர்களுக்காக ஒரு மனித உரிமைகள் பாடத்திட்டத்தை அறிமுகப்படுத்தினார்  இது மனித உரிமைகள், பாகுபாடின்மை மற்றும் சமத்துவம், குடியுரிமை மற்றும் சகிப்புத்தன்மை பற்றிய கருத்துக்களை குழந்தைகளுக்கு வெளிப்படுத்த உதவியது.  சிறிய சமூகம் சார்ந்த நிறுவனங்கள் முன்னேறுவதற்கான மனித உரிமைகள் செயற்பட்டியலைக் கொண்டு வர ஆயிரக்கணக்கான வழக்குரைஞர்கள், பத்திரிகையாளர்கள் , மற்றும் ஆர்வலர்கள் ஆகியோருக்கு மோதல் பகுப்பாய்வு, மோதல் தீர்வு, ஆரம்ப எச்சரிக்கை அமைப்புகள், மனித உரிமைகள் மற்றும் மனித உரிமை பாதுகாவலர்களின் பாதுகாப்பு ஆகிய கருப்பொருள்களில் பயிற்சி அளித்தார்.  . 

இவர் குழந்தை திருமணம்,  உடல் ரீதியான தண்டனை,  வளைகுடா நாடுகளில் குழந்தை கடத்தல், குழந்தை துன்புறுத்தல்,  காவல் சித்திரவதை,  மரண தண்டனை,  மத தீவிரவாதம், பாலின அடிப்படையிலான வன்முறை  மற்றும் குழந்தைகளின் உரிமைகள் ஆகியன குறித்து பேசி வருகிறார்.*NCSW* இன் உறுப்பினராக இருந்தபோது இவர் மத சிறுபான்மை உரிமைகள்,   பெண்கள் சார்பு சட்டங்கள் மற்றும் கொள்கைகள் பற்றிய கொள்கை உரையாடல்கள் மற்றும் பெண்களின் உரிமைகள் குறித்த அறிக்கைகள் மற்றும் ஆராய்ச்சி ஆய்வுகள் ஆகியவற்றில் கலந்துரையாடினார்.

சான்றுகள்
---------

1. ↑  Reporter, The Newspaper's Staff (2019-09-14). "Activists demand laws against corporal punishment". *DAWN.COM* (ஆங்கிலம்). 2020-12-06 அன்று பார்க்கப்பட்டது.
2. ↑  "Civil society sets up network for protection of rights' activists". *Daily Times Newspaper*. 16 October 2016. 6 December 2020 அன்று பார்க்கப்பட்டது.
3. ↑  "Mamnoon for empowering women". *The Nation* (ஆங்கிலம்). 20 June 2014. 2020-12-05 அன்று பார்க்கப்பட்டது.
4. ↑  Shahid, Jamal (2015-07-31). "The immoral and reprehensible practice of torture must end". *DAWN.COM* (ஆங்கிலம்). 2020-12-06 அன்று பார்க்கப்பட்டது.
5. ↑  "Annual report NCSW, bio note of members". *NCSW*.
[*தொடர்பிழந்த இணைப்பு*]
6. ↑  "Kamini meaning in Hindi - Google Search". *www.google.com*. 2021-01-14 அன்று பார்க்கப்பட்டது.
7. ↑  "NCSW Annual Report, bionote of its members". *NCSW*.
[*தொடர்பிழந்த இணைப்பு*]
8. ↑  "Seminar IN THE FRONTLINE OF DEFENSE FOR HUMAN RIGHTS" (PDF). *NNN*.
9. ↑  "Human Rights Commission of Pakistan". *hrcp-web.org*. 2020-12-06 அன்று பார்க்கப்பட்டது.
10. ↑  "Conflicting Women's Rights" (PDF). *KIOS*.
11. ↑  "Home". *DCHD* (ஆங்கிலம்). 2020-12-06 அன்று பார்க்கப்பட்டது.
12. ↑  "Publications". *Democratic Commission for Human Development*.
13. ↑  "Children's Literature Festival: 'Textbooks full of lies and conspiracy theories'". *The Express Tribune* (ஆங்கிலம்). 2013-11-01. 2020-12-06 அன்று பார்க்கப்பட்டது.
14. ↑  "Call to check violenceagainst domestic workers". *www.thenews.com.pk* (ஆங்கிலம்). 2020-12-06 அன்று பார்க்கப்பட்டது.
15. ↑  "NHRF annual report" (PDF). *Norwegian Human Rights Fund*.
16. ↑  Correspondent, The Newspaper's (2015-07-01). "Workshop on HR activists' security". *DAWN.COM* (ஆங்கிலம்). 2020-12-06 அன்று பார்க்கப்பட்டது.
17. ↑  "Development in no-go area | Political Economy | thenews.com.pk". *www.thenews.com.pk* (ஆங்கிலம்). 2020-12-06 அன்று பார்க்கப்பட்டது.
18. ↑  "activists demand law against child marriage". *Dawn Newspaper*. 6 November 2013.
19. ↑  "Call to enforce laws on smacking". *www.thenews.com.pk* (ஆங்கிலம்). 2020-12-06 அன்று பார்க்கப்பட்டது.
20. ↑  Jalil, Xari (2018-01-13). "Civil society for sustainable policy for child protection". *DAWN.COM* (ஆங்கிலம்). 2020-12-06 அன்று பார்க்கப்பட்டது.
21. ↑  "Torture in custody a crime against humanity: speakers". *www.thenews.com.pk* (ஆங்கிலம்). 2020-12-02 அன்று பார்க்கப்பட்டது.
22. ↑  "Verdict to strengthen rule of law". *www.thenews.com.pk* (ஆங்கிலம்). 2020-12-06 அன்று பார்க்கப்பட்டது.
23. ↑  Newspaper, the (2014-02-12). "Call to observe 'National Women Day'". *DAWN.COM* (ஆங்கிலம்). 2020-12-06 அன்று பார்க்கப்பட்டது.
24. ↑  "Minority communities: 'Constitutional rights cannot be denied'". *The Express Tribune* (ஆங்கிலம்). 2013-12-25. 2020-12-06 அன்று பார்க்கப்பட்டது.
25. ↑  "Need for enforcing minority laws". *The Nation* (ஆங்கிலம்). 2013-12-25. 2020-12-06 அன்று பார்க்கப்பட்டது.
26. ↑  Asad, Malik (2013-09-30). "Prostitution spreads as law looks on". *DAWN.COM* (ஆங்கிலம்). 2020-12-06 அன்று பார்க்கப்பட்டது.